*1. REBALANS FINANCIJSKOG PLANA SPECIJALNE BOLNICE ZA ORTOPEDIJU ZA 2023. GODINU I*

**Obrazloženje općeg dijela 1. REBALANSA financijskog plana i obrazloženje posebnog dijela financijskog plana**

**SPECIJALNA BOLNICA ZA ORTOPEDIJU, BIOGRAD NA MORU**

**ZADARSKA 62**

**17.05.2023**

**Opće odredbe**

Temeljem članaka 45. i 46. Zakona o proračunu, propisana je mogućnost donošenja Izmjena i dopuna proračuna i financijskih planova pri čemu je bitno napomenuti da se mijenja isključivo usvojeni plan za tekuću proračunsku godinu, Izmjenama i dopunama financijskog plana ne mogu se umanjiti rashodi i izdaci ispod razine izvršenja i obveza preuzetih po investicijskim projektima i ispod razine već preuzetih višegodišnjih obveza, vlastiti i namjenski prihodi i primici ostvareni te rashodi i izdaci izvršeni iznad iznosa utvrđenih u proračunu moraju se planirati minimalno na razini ostvarenog odnosno izvršenog, zadržava istovjetni postupak donošenja kao i u slučaju donošenja Proračuna, stavke se donose na razini skupine ekonomske klasifikacije, te se mijenja opći i posebni dio proračuna/financijskog plana te sadržaj obrazloženja općeg i posebnog dijela.

Zakonom o proračunu (Narodne novine, br. 87/08, 136/12, 15/15, 144/22), člankom 36. proračunski korisnici su dužni izraditi obrazloženje prijedloga financijskog plana koji se sastoji od ***Obrazloženja općeg dijela financijskog plana*** (obrazloženja prihoda i rashoda, primitaka i izdataka te obrazloženje prenesenog manjka odnosno viška financijskog plana) i ***Obrazloženje posebnog dijela financijskog plana*** (obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada).



Specijalna bolnica za ortopediju Biograd na Moru obavlja dio zdravstvene djelatnosti Zadarske županije i posluje samostalno kao zdravstvena ustanova. Prema Mreži javne zdravstvene službe (»Narodne novine«, broj 101/2012 i 31/2013) dio je javnog zdravstvenog sustava Republike Hrvatske. Bolnica obavlja specijalističko–konzilijarnu i bolničku djelatnost na sekundarnoj razini zdravstvene djelatnosti, a prema aktualnom upisu u Registar ustanova pri Trgovačkom sudu u Zadru (MBS: 060159858) obavlja zdravstvenu djelatnost specijalne bolnice i to:

1. dijagnosticiranje, liječenje i medicinsku rehabilitaciju, zdravstvenu njegu te boravak i prehranu, ortopedskih i traumatoloških bolesnika, koji se liječe fizikalnom medicinom i rehabilitacijom i bolesnika kojima je potrebno produženo ili dugotrajno liječenje i palijativna skrb,
2. specijalističko-konzilijarnu zdravstvenu zaštitu sa specijalističkom dijagnostikom i dnevnom bolnicom,
3. pružanje zdravstvenih usluga u turizmu u skladu s posebnim propisima,

Bolnica prema potrebi obavlja vanbolničku specijalističku službu, za bolesnike drugih zdravstvenih ustanova, na zahtjev tih ustanova, te daje specijalistička mišljenja i nalaze.

Prema Mreži javne zdravstvene službe u djelatnosti ortopedije bolnica s Hrvatskim zavodom za zdravstveno osiguranje ima ugovorenih 37 akutnih kreveta i 10 postelja dugotrajnog ortopedskog liječenja. U najvećem broju zbrinjava bolesnike Zadarske županije tako i one sa susjednog područja, posebno Šibensko-kninske, Ličko-senjske i Splitsko-dalmatinske županije (što bolnici daje značajke regionalne bolnice).

U djelatnosti fizikalne medicine i rehabilitacije bolnica s Hrvatskim zavodom za zdravstveno osiguranje ima ugovorenih 60 kreveta. Na odjelu se liječe bolesnici nakon ortopedskih zahvata, uključujući i ugradnju artroplastike kuka i koljena, artroskopskih operacija koljena i ramena, te drugih ortopedskih zahvata. Zbrinjavaju se nadalje bolesnici nakon koštanomišićnih ozljeda – prijeloma i luksacija bilo da su primarno obrađeni u ovoj ustanovi ili pak direktno premješteni s kirurškog odjela Opće bolnice Zadar, Šibenik.

Zbrinjavaju se i bolesnici oboljeli od neuroloških oboljenja; moždanog udara s posljedničnom hemiplegijom, bolesnici s Parkinsonovom bolešću, multiplom sklerozom i drugim neurološkim oboljenjima. Pacijenti se direktno premještaju s Neurološkog odjela Opće bolnice Zadar, Šibenik, ali i u kasnijem tretmanu održavanja dostignutog funkcionalnog stanja. Osim navedenog Ustanova ima 13 postelja za dugotrajno internističko liječenje. Ugovara se i dnevna bolnica ortopedska (7 postelja) i internistička (2 postelje). Specifičnost naše ustanove je mogućnost rehabilitacije nakon ortopedskih postupaka na istom mjestu po čemu smo jedinstveni u Hrvatskoj.

Ugovara se i dijagnostička i specijalističko – konzilijarna zdravstvena zaštita, kroz ambulante (ortopedsku, radiološku, fizijatrijsku, internističku, kardiološku, neurološku i ambulantu za bol).

U Bolnici je stalno zaposleno 211 radnika, te 22 radnika na određeno vrijeme.



Zakonske podloge kojom se ostvaruje osnovni program Bolnice i Zakonski okvir djelovanja su:

Zakon o obveznom zdravstvenom osiguranju, Zakon o dobrovoljnom zdravstvenom osiguranju, Zakon o zdravstvenoj zaštiti, Zakon o kvaliteti zdravstvene zaštite, Zakon o zdravstvenom osiguranju zaštite zdravlja na radu, Pravilnik o standardima i normativima prava na zdravstvenu zaštitu iz obveznog zdravstvenog osiguranja, Pravilnik o pravima, uvjetima i načinu ostvarivanja prava iz obveznog zdravstvenog osiguranja, Odluka o utvrđivanju popisa dijagnostičkih i terapijskih postupaka u zdravstvenim djelatnostima – vremenski i kadrovski normativi, Zakon o radu, Zakon o plaćama u javnim službama, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za javne službe, Kolektivni ugovor za djelatnost zdravstva i zdravstvenog osiguranja, Zakon o zaštiti na radu, Zakon o mirovinskom osiguranju, Zakon o porezu na dohodak, Zakon o javnoj nabavi, Zakon o proračunu, Pravilnik o proračunskom računovodstvu i računskom planu, Pravilnik o financijskom izvještavanju u proračunskom računovodstvu i ostale uredbe i pod zakonski propisi.

Zakonom o proračunu (Narodne novine, br. 87/08, 136/12, 15/15, 144/22), Člankom 33. određeno je kako slijedi:

(1) Financijski plan proračunskog i izvanproračunskog korisnika sastoji se od plana za proračunsku godinu i projekcija za sljedeće dvije godine te sadrži opći i posebni dio i obrazloženje financijskog plana.

(2) Ministar financija pravilnikom iz članka 6. stavka 2. ovoga Zakona propisuje izgled i sadržaj financijskog plana proračunskog i izvanproračunskog korisnika.

Rebalans Financijskog plana Specijalne bolnice za ortopediju, Biograd na Moru za 2023. godinu je usklađen i razrađen po proračunskim klasifikacijama i izvorima financiranja, te je u iznosu od 10.984.227 eura. Rashodi poslovanja za planirano razdoblje prikazani su u priloženim tablicama i planirani u iznosu od 8.159.471 eura, dok su rashodi za nefinancijsku imovinu planirani u iznosu od 401.837 eura.



Obrazloženje općeg dijela rebalansa financijskog plana sadrži obrazloženje prihoda i rashoda, primitaka i izdataka te obrazloženje prenesenog i utvrđenog manjka na kraju poslovne godine.



|  |
| --- |
| **PRIHODI POSLOVANJA** |

***UKUPNI PRIHODI iznose 10.984.227 eura***



* **63 – Pomoći iz inozemstva i od subjekata unutar općeg proračuna**

Planirani su u iznosu 97.793 eura, a odnose se na Tekuće pomoći od HZMO-a, HZZ-a i HZZO-a, izvor financiranja 57.,za refundaciju plaće pripravnika u iznosu 85% plaće, te za refundacije plaće za Covid - nagradu od 10 % od osnovne plaće radnika (Odluka o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19 (NN 136/20)), koji ostaje na razini planiranog, te na pomoći od strane Proračuna JLP(R)S koji nam nije nadležan iz izvora financiranja 53 - rebalansom se uključuju prihodi za kapitalna ulaganja od strane Grada Biograda (19.908,42 eura za nabavku hidrauličnog mobilnog operacijskog stola s priključcima za ruke i noge) i Općine SV. Filip i Jakov (u iznosu 2.130,83 eura za nabavku potrebnih ormara za sigurnu pohranu implantanata u operacijskoj sali) po sklopljenim ugovorima za financijskom pomoći.

* **65- Prihodi po posebnim propisima povećavaju se za 19%**

Povećanje je nastalo zbog projekcija izvjesnog ostvarivanja prihoda pružanjem usluga što je uzrokovano većim radom prilikom zapošljavanja dva liječnika ortopeda i popuštanjem aktualnih mjera vezanih za pandemiju/ korona virus. Osim prihoda od dopunskog osiguranja HZZO-a, tu su i prihodi od participacije za SKZZ usluge te bolničkog liječenja kao i prihod od osiguravajućih kuća s kojima Ustanova ima sklopljene ugovore.

* **66- prihodi ostvareni obavljanjem poslova na tržištu smanjen je za 7,36%**

Smanjenje prihoda iz ove kategorije: Prihodi od pruženih zdravstvenih usluga prema onima koji nemaju osiguranje, Prihodi od usluge najma prostora, Prihod od naplate dežurstava specijalizanata, Prihodi od naplate toplog obroka, Prihodi od nad standarda - pruženih zdravstvenih usluga, te prihod od donacija smanjeni su na temelju stvarno izvršenih vlastitih prihoda u prošloj godini.

* **67- prihodi iz nadležnog proračuna za financiranje redovne djelatnosti proračunskih korisnika i od HZZO-a na temelju ugovorenih obveza**

Sredstva za decentralizirane funkcije prema rasporedu sredstava od strane osnivača s namjenom tekućeg i investicijskog održavanja i kapitalnih ulaganja. Ovi se prihodi smanjuju sa izvora 45- Decentralizirana sredstva –Županija sa 278.718 eura na 278.717 eura zbog saznanja i dobivene suglasnosti istih. Prihod od HZZO-a na temelju ugovorenih obveza povećavaju se za 7%*.* Upravno vijeće Zavoda donijelo je 2020. godine, a koja je još na snazi, Odluku o izmjeni Odluke o utvrđivanju maksimalnih iznosa sredstava za provođenje bolničke i specijalističko konzilijarne zdravstvene zaštite iz obveznog zdravstvenog osiguranja kojom se zbog novonastale epidemiološke situacije na području RH, utvrđuje da se osnovni iznos sredstava za zdravstvenu zaštitu utvrđen bolničkim zdravstvenim ustanovama u cijelosti isplaćuje unaprijed, a ne kao dotad u 90% iznosu. Od travnja se povećava ugovoreni limit sa mjesečnog iznosa od 486.959,06 eura na iznos od 496.698,24 eura. Budući da je ustanova fakturirala bez obveze i prelazeći limit, realno je za očekivati veće izvršenje rada do kraja godine, a time i smanjenja obveze koja je nastala zbog manje ispostavljenih faktura u iznosu od 443.410,71 eura *iz 2014. godine*, obveze za *2017. godinu* u iznosu od 163.289,00 eura, obveze za *2018. godinu* u iznosu od 187.415,99 eura, za *2019. godinu* 180.373,86 eura, za *2020 godinu* 2.878.024,82 eura (1.585.710,66 eura za manje izvršeni rad, te dodatna sredstva dobivena za plaćanje lijekova i medicinskog potrošnog materijala u iznosu od *1.292.314,15 eura)* za *2021. godinu* 946.119,68 eura (za manje izvršeni rad u iznosu 184.851,40 eura te dodatna sredstva dobivena za plaćanje lijekova i medicinskog potrošnog materijala u iznosu od 761.268,28 eura). U 2022. godini ostvareno je veće izvršenje rada za 19.418,57 eura. Stoga su ukupne obveze prema Hrvatskom zavodu za zdravstveno osiguranje u razdoblju od 2014-2022. godine u iznosu od 4.779.215,49 eura, te koji je kao takav fiktivan manjak i moguće ga je otpisati načinom koji će kroz naredno vrijeme odrediti HZZO. Ukoliko se obveza odluči na neki od načina otplatiti,otpisati, tada obveza prelazi u prihod ustanove.

Prihod od HZZO-a su planirani rebalansom u 2023. godini u iznosu 8.974.345 eura od čega se 2.422.919 eura odnosi na planirane priljeve sredstava za pokriće manjkova iz prethodnih godina prema planu sukcesivnog pokrića manjka iz prethodnih razdoblja.

|  |
| --- |
| **RASHODI POSLOVANJA** |

***UKUPNI RASHODI iznose 10.984.227 eura***



* ***31-RASHODI ZA ZAPOSLENE*** iznose 5.388.692 eura

Unutar ekonomske klasifikacije 31 – rashodi za zaposlene planirani su rashodi za bruto plaće, doprinose na plaće i ostali rashodi za zaposlene sukladno Temeljnom kolektivnom ugovoru za službenike i namještenike u javnim službama sklopljenog dana 18. svibnja 2022. godine (NN 56/2022), te Dodatku I. Kolektivnom ugovoru i Dodatku I. Temeljnom kolektivnom ugovoru kojim je utvrđeno da će osnovica za izračun plaće za državne i javne službenike i namještenike u 2022. i 2023. godini iznositi kako slijedi:

• od 1.10.2022. do 31.12.2022. – 6663,47 kuna bruto

• od 1.1.2023. do 31.3.2023. - 884,39 eura bruto

• od 1.4.2023. pa nadalje – 902,08 eura bruto.

Osnovica iz stavka 1. podstavka 3. članka 1. Dodatka I. Temeljnom kolektivnom ugovoru za službenike i namještenike u javnim službama primjenjuje se s plaćom za mjesec travanj 2023. godine, koja je isplaćena u svibnju, što je uvjetovalo porast rashoda za zaposlene, posljedično i bruto plaće zaposlenika unutar ekonomske klasifikacije 311 (financiranje iz izvora 41 – sredstava Hrvatskog zavoda za zdravstveno osiguranje), ostalih rashoda za zaposlene unutar ekonomske klasifikacije 312 (jubilarne nagrade, otpremnine, naknade za bolest, invalidnost i smrtni slučaj, ostali rashodi za zaposlenike koji uključuju povećanje naknada zaposlenicima za prijevoz po prijeđenom kilometru u usporedbi s prethodnim razdobljem, te doprinosa na plaće unutar ekonomske klasifikacije 313, koji se povećavaju rastom bruto plaće. Na rast izdataka za plaću i kroz cijelu 2023. godinu utjecat će isplata po pravomoćnim presudama za prekovremeni rad, isplata temeljem sklopljenih nagodbi za prekovremeni rad, isplate po sklopljenim nagodbama za isplatu razlike povećanja osnovice za izračun plaća za 6%, u razdoblju od 12/2015 do 1/2017 godine, te isplate temeljem pravomoćne sudske presude za isplatu razlike povećanja osnovice za izračun plaća za 6%, u razdoblju od 12/2015 do 1/2017 godine.

* **32 –** **Materijalni rashodi povećavaju se za 8 % u odnosu na Plan 2023. godine**

Materijalni rashodi uključuju naknade troškova zaposlenima (321) - rashodi za naknade za prijevoz i odvojeni život, troškovi službenih putovanja i edukacije radnika koje nisu sponzorirane. Povećavaju se u prvom redu radi tumačenja Temeljnom kolektivnom ugovoru za službenike i namještenike u javnim službama temeljem (čl. 65). Rashodi za materijal i energiju (322) je posebno velika stavka radi potrošnog medicinskog materijala od čega se najveći iznos odnosi na endoproteze. Također se na ovoj stavci rashodi za lijekove, uredski materijal, hranu, energiju i ostale materijale. Skraćenjem boravka pacijenata u bolnici planira se ušteda na ovoj stavci. Rashodi za usluge (323) se povećavaju za 58.656,92 eura u odnosu na Financijski plan 2023. godine, te se pokrivaju s izvorom 413 prihodi po posebnim propisima i decentraliziranim sredstvima u iznosu 66.361,40 eura. U najvećem dijelu odnose na usluge tekućeg i investicijskog održavanja, opskrbu vodom, komunalne usluge, ugovore o djelu, računalne usluge, pranje rublja i usluge čuvanja imovine. Ostali nespomenuti rashodi poslovanja (329) su naknade članovima upravnog vijeća, premije osiguranja, te razne pristojbe i naknade, te ostali nespomenuti rashodi poslovanja u kojima je bitno spomenuti da su troškovi komunalne naknade za uređenje voda porasli sa 2.564 eura u kvartalnom razdoblju na 11.091,87 eura. Stoga se isti povećavaju za 32.637 eura, a izvor financiranja je prihod po posebnim propisima u cijelosti.

* **34 – ostali financijski rashodi** povećavaju se za 33.455,00 eura u dijelu zateznih kamata iz poslovnih odnosa zbog najave sporazuma sa dobavljačem za lijek i medicinski potrošni materijal te kamata na doprinose po sudskim presudama prilikom isplate razlike uvećanja osnovice 6%.
* **38 Ostali rashodi** smanjuju se za -2.836 eura u odnosu na donesen Financijski plan 2023. godine iz razloga što je sklopljen ugovor kojim se isplata naknade za nezapošljavanje invalida regulira ugovornom nabavkom sa o poslovnoj suradnji u svrhu ispunjenja zamjenske kvote.
* **42 –**  Rashodi za nabavu proizvedene nefinancijske imovine

Uredska oprema i namještaj u iznosu 6.718,07 eura odnosi se na nabavku opreme s izvora financiranja i po odobrenju iz decentraliziranih funkcija u iznosu 3.318,07 eura, a koji uključuju nabavku računala za potrebe Specijalne bolnice za ortopediju, te vlastitih sredstava u iznosu 3.400 eura koje su bile neophodne za računalne pisaće.

Medicinska i laboratorijska oprema u iznosu 220.096,43 eura odnosi se na nabavku opreme s izvora financiranja i po odobrenju iz decentraliziranih funkcija u iznosu 109.495,43 eura (Bronho fiberoskop za odjel Anestezije, participacija u računu za nabavku Mobilnog operacijskog stola s priključcima za ruke i noge, Bolnički kreveti (Odjel za ortopediju i traumatologiju s dugotrajnim ortopedskim liječenjem I i II i Odjel za stacionarnu medicinsku rehabilitaciju) Noćni ormarići (Odjel za ortopediju i traumatologiju s dugotrajnim ortopedskim liječenjem I i II i Odjel za stacionarnu medicinsku rehabilitaciju) Monitori vitalnih funkcija s nosačima 2 kom (Odjel za anesteziju, reanimaciju i intenzivno liječenje i Odjel za dugotrajno liječenje bolesnika s SKZZ i internističkom dnevnom bolnicom) Pregledni ležaji ( Odjel za SKZZ s ortopedskom dnevnom bolnicom, radiološkom dijagnostikom i prijemnim traktom s centralnim upisom 2 kom Ležaj za transport pacijenata (Odjel operacije sa centralnom sterilizacijom) Lampa za operacijsku salu (Odjel operacije sa centralnom sterilizacijom), nadalje oprema s izvora 61 donacije u iznosu 40.962,15, prema odobrenim donacijama za Mobilni operacijskog stola s priključcima za ruke i noge, te donacija u iznosu 1.012,59 za nabavku biofet danamometar od CIKLON D.O.O. S izvora 53 očekuje se uplata prema sklopljenom ugovoru sa gradom Biogradom u iznosu 19.908,42 eura za nabavku mobilnog op stola, te 2.130,83 eura od strane Općine Sv. Filip i Jakov za nabavku potrebnih ormara za sigurnu pohranu implantanata u operacijskoj sali. Preostali iznos na Medicinska i laboratorijska oprema od 47.600,00 eura (sagalna pila, ultra glava kamere autoklava, Nabava i dostava seta instrumenata za artroskopiju ,Grijači za krv za potrebe operacijske sale za transfuziju krvi) je nabavljena oprema sa vlastitih prihoda.

Prijevozna sredstva - Nabava i dostava vozila putem financijskog leasinga ili putem donacije, zbog neizvjesnosti uvrštava se u nabavku s izvora 61- donacije.

* **45** – Rashodi za dodatna ulaganja na nefinancijskoj imovini u iznosu **142.022,10 eura**

Dodatna ulaganja na građevinskim objektima planirana su u iznosu 128.749,82 eura i odnosi se na nabavku opreme s izvora financiranja i po odobrenju iz decentraliziranih funkcija sa izvora 45 u iznosu 86.269,82 eura (Adaptacija sanitarnih čvorova i previjališta na Odjelima za ortopediju i traumatologiju s dugotrajnim ortopedskim liječenjem I i II, Montaža nadstrešnice u praonici i sterilizaciji), te u iznosu 42.480 eura sa izvora financiranja 31- vlastiti prihodi, a uključena je Izrada troškovnika i nacrta građevinsko-obrtničkih radova na uređenju sanitarnih čvorova, previjališta i prostorija za djelatnike na 1. i 2. katu glavne bolničke zgrade Specijalne bolnice za ortopediju Biograd na Moru, prema narudžbenici br.71/2023 (1.000,00 eura) za potrebe Adaptacija sanitarnih čvorova i previjališta na Odjelima za ortopediju i traumatologiju s dugotrajnim ortopedskim liječenjem I i II koji će se financirati iz decentraliziranih sredstava. Nadalje za Izradu idejnog projekta rekonstrukcije zapadnog krila bolnice (9.954,21 eura), Izrada tehničke dokumentacije za akte uporabljivosti na dijelu glavne bolničke zgrade na k.č. 387/1, k.o. Biograd na Moru za legalizaciju istočnog dijela zgrade za ishođenje građevinske dozvole (6.375,00 eura), Nabava i izrada geotehničkog elaborata sa istražnim radovima za ispitivanje tla za Glavni projekt proširenja bolnice u (3.583,53 eura), Izrada Idejnog rješenja medicinsko rehabilitacije, medicinskog wellnessa uz pružanje ugostiteljskih usluga u iznosu ( 21.567,5 eura)

Dodatna ulaganja na postrojenjima i opremi u iznosu 13.272,28 eura odnosi se na nabavku opreme s izvora financiranja i po odobrenju iz decentraliziranih funkcija te uključuje rekonstrukciju elektroinstalacija od bolničkog agregata do trafostanice.

|  |
| --- |
| **OBRAZLOŽENJE PRENESENOG MANJKA** |



**Sukladno čl. 37 Zakona o proračunu** propisana je izrada ***Višegodišnjeg plana uravnoteženja*** za razdoblje za koje se proračun, odnosno financijski plan donosi.

Upravno vijeće je pod brojem oduke: 05-16/1/2/2022 od 14. listopada 2022 godine, donijelo Višegodišnji plan uravnoteženja iz prethodnih razdoblja u iznosu planiranog ostvarenja manjka od 50.054.290 kuna(6.643.346 eura) temeljem manjka koji je nastao u razdoblju od 2014.- 2021. godine i uvrštavanja devetomjesečnog manjka za 2022. godinu te predviđanja u 2022. godini u trenutku izrade trogodišnjeg plana u listopadu a stvarna visina manjka je realna nakon završene proračunske godine.

Ustanova je postigla financijski rezultat sa manjim manjkom od predviđenog, te je Upravno vijeće pod brojem oduke: 05-2/1/6/2023 od 28. veljače 2023 godine usvojilo Višegodišnji plan uravnoteženja iz prethodnih razdoblja temeljem postignutog financijskog rezultata u iznosu -6.259.482,03 € koji sadrži Analizu i ocjenu postojećeg financijskog stanja, Prijedlog mjera za uklanjanje utvrđenih uzroka nastanka negativnog poslovanja, te Akcijski plan provedbe mjera za uklanjanje utvrđenih uzroka nastanka negativnog poslovanja, te se raspoređuje na godine kako slijedi:

**2023 - pokriće manjka u iznosu 2.422.919 €**

**2024 - pokriće manjka u iznosu 2.069.353 €**

**2025 - pokriće manjka u iznosu 1.767.210,03 €**



Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

U nastavku je dana tablica po aktivnostima **A 2512-01, Aktivnost A 2512-02**

|  |  |  |  |  |
| --- | --- | --- | --- | --- |
| **Šifra** | **Naziv** | **Plan za 2023.** | **Povećanje/ smanjenje** | **Novi plan 2023.** |
| **Program: 2512** | ***DJELATNOST USTANOVA U ZDRAVSTVU*** | **10.274.647** | **709.580** | **10.984.227** |
| **Aktivnost A 2512-01** | **Administracija i upravljanje** | **9.995.929** | **520.100** | **10.516.029** |
| *Izvor financiranja 31* | *Vlastiti prihodi* | 304.011 | -304.011 | 0 |
| 3 | Rashodi poslovanja | 304.011 | -304.011 | 0 |
| 31 | Rashodi za zaposlene | 106.178 | -106.178 | 0 |
| 32 | Materijalni rashodi | 140.762 | -140.762 | 0 |
| 34 | Financijski rashodi | 50.435 | -50.435 | 0 |
| 38 | Ostali rashodi | 6.636 | -6.636 | 0 |
| *Izvor financiranja 41* | *Prihodi od HZZO-a* | 8.339.894 | 634.451 | 8.974.345 |
| 3 | Rashodi poslovanja | 8.339.894 | 634.451 | 8.974.345 |
| 31 | Rashodi za zaposlene | 4.942.598 | 388.118 | 5.330.716 |
| 32 | Materijalni rashodi | 1.036.312 | 442.492 | 1.478.804 |
| 34 | 'Financijski rashodi | 0 | 39.954 | 39.954 |
| 92 | Rezultat poslovanja-manjak | 2.360.984 | -236.113 | 2.124.871 |
| *Izvor financiranja 413* | *Prihodi po posebnim propisima* | 1.187.870 | 236.113 | 1.423.983 |
| 3 | Rashodi poslovanja | 1.187.870 | 236.113 | 1.423.983 |
| 32 | Materijalni rashodi | 1.125.935 | -47.736 | 1.078.199 |
| 34 | 'Financijski rashodi | 0 | 43.936 | 43.936 |
| 38 | Ostali rashodi | 0 | 3.800 | 3.800 |
| 92 | Rezultat poslovanja-manjak | 61.935 | 236.113 | 298.048 |
| *Izvor financiranja 53* | *Pomoći od JLP(R)S* | 39.817 | -39.817 | 0 |
| 3 | Rashodi poslovanja | 39.817 | -39.817 | 0 |
| 32 | Materijalni rashodi | 39.817 | -39.817 | 0 |
| *Izvor financiranja 57* | *Pomoći od HZMO-a, HZZ-a i HZZO-a* | 57.976 | 0 | 57.976 |
| 3 | Rashodi poslovanja | 57.976 | 0 | 57.976 |
| 31 | Rashodi za zaposlene | 57.976 | 0 | 57.976 |
| *Izvor financiranja 61* | *Donacije* | 66.361 | -6.636 | 59.725 |
| 3 | Rashodi poslovanja | 66.361 | -6.636 | 59.725 |
| 31 | Rashodi za zaposlene |  |  |  |
| 32 | Materijalni rashodi | 66.361 | -6.636 | 59.725 |
| **Aktivnost A 2512-02** | **Investicijsko i tekuće održavanje** | **66.361** | **0** | **66.361** |
| *Izvor financiranja 45* | *'Dec. sredstva -Županija* | 66.361 | 0 | 66.361 |
| 3 | Rashodi poslovanja | 66.361 | 0 | 66.361 |
| 32 | Materijalni rashodi | 66.361 | 0 | 66.361 |

I pregled kapitalnog ulaganja **Kapitalni projekt K2512-03.**

|  |  |  |  |  |  |  |
| --- | --- | --- | --- | --- | --- | --- |
| **Kapitalni projekt K2512-03** | | | **Investicijsko ulaganje** | **212.357** | **189.480** | **401.837** |
| *Izvor financiranja 45* | | | *'Dec. sredstva -Županija* | 212.357 | -1 | 212.356 |
| 4 | | | Rashodi za nabavu nefinancijske imovine | 212.357 | -1 | 212.356 |
| 42 |  |  | Rashodi za nabavu proizvedene dugotrajne imovine | 112.815 | -1 | 112.814 |
| 45 |  |  | Rashodi za dodatna ulaganja na nefinancijskoj imovini | 99.542 | 0 | 99.542 |
| *Izvor financiranja 31* | | | *Vlastiti prihodi* | 0 | 93.480 | 93.480 |
| 4 | | | Rashodi za nabavu nefinancijske imovine | 0 | 93.480 | 93.480 |
| 42 |  |  | Rashodi za nabavu proizvedene dugotrajne imovine | 0 | 51.000 | 51.000 |
| 45 |  |  | Rashodi za dodatna ulaganja na nefinancijskoj imovini | 0 | 42.480 | 42.480 |
| *Izvor financiranja 61* | | | *Donacije* | 0 | 73.962 | 73.962 |
| 4 | | | Rashodi za nabavu nefinancijske imovine | 0 | 73.962 | 73.962 |
| 42 |  |  | Rashodi za nabavu proizvedene dugotrajne imovine | 0 | 73.962 | 73.962 |
| *Izvor financiranja 53* | | | *Pomoći od JLP(R)S* | 0 | 22.039 | 22.039 |
| 4 | | | Rashodi za nabavu nefinancijske imovine | 0 | 22.039 | 22.039 |
| 42 |  |  | Rashodi za nabavu proizvedene dugotrajne imovine | 0 | 22.039 | 22.039 |

Važno je napomenuti da Ustanova realno planira investicijsko ulaganje u visini dodijeljenih decentraliziranih sredstava, te vlastitih prihoda, a čiji su ciljevi Usklađivanje zdravstvenog standarda u Bolnici sa propisanim standardima u pogledu prostora, medicinsko-tehničke opreme i kadrova, poboljšanje kvalitete bolničke skrbi i zdravstvene zaštite, unaprjeđenje zaštite okoliša i kvalitete života/Poticanje korištenja obnovljivih izvora energije i povećanje energetske učinkovitosti.

Kapitalni projekti koji su u pripremi, a čije financiranje još nije osigurano da bismo ih mogli uvrstiti u rebalans plana dani su u obrazloženju Rashoda za dodatna ulaganja na nefinancijskoj imovini, za projekte koji su u tijeku izrade.

Cilj provedbe programa u razdoblju 2023.-2025. i pokazatelji uspješnosti kojima će se mjeriti ostvarenje tih ciljeva. Rashodi za nabavu nefinancijske imovine se planiraju u visini sredstava za decentralizirane funkcije, dok se ostali projekti planiraju financirati iz EU fondova, od ministarstva zdravstva i vlastitih prihoda, te će se uvrstiti u II rebalans plana za 2023. godinu po saznanju uspješnosti provedbe istih.

|  |
| --- |
| URBROJ: 01-324/6/2022 |
| Biograd na Moru 19.05.2023.godine |

RAVNATELJ Mate Kutleša dipl. iur.